
Romanian kieli 


Romanian kieli (romaniaksi romänä, Moldovassa 
myös limba moldoveneascä ) on romaanisten kielten 
ryhmään kuuluva indoeurooppalainen kieli, jota puhuu 
noin 24 miljoonaa ihmistä. Enemmistö puhujista asuu 
Romaniassa. Lisäksi romaniaa puhutaan muun muassa 
Moldovassa, Serbiassa, Ukrainassa, Unkarissa ja 
Saksassa. 

Romanian kielellä tarkoitetaan yleensä romanian 
suurinta päämurretta, dakoromaniaa. Muut romanian 
murteet ovat puhujamääriltään hyvin pieniä: aromania 
(eli makedoromania, n. 200 000 puhujaa Albaniassa, 
Bulgariassa, Kreikassa ja Pohjois-Makedoniassa), 
meglenoromania (5 000, Kreikan Moglenassa sekä 
Pohjois-Makedoniassa) ja istroromania (n. 500 - 1 500, 
Kroatian Istriassa). Dako romaniakin jakautuu 
murteisiin, mutta murre-erot ovat melko pieniä. 

Romania on romaaninen kieli, joka on kehittynyt 
latinasta. Arviolta yli 70 % sanastosta on yhteistä 
italian, ranskan, portugalin ja espanjan kanssa.^ 
Romanian kieli on saanut paljon vaikutteita etenkin 
slaavilaisista kielistä. Arviolta 10-20 % nykyromanian 
sanoista on slaavilaista alkuperää. Neuvostoliiton 
aikana Moldovassa puhuttuun romaniaan tuli enemmän 
uudissanoja venäjästä kuin Romaniassa puhuttuun 
romaniaan. 

Oma nimi 

Tiedot 


Virallinen 

kieli 


Alue Romania (Itä-Eurooppa), 

Yhdysvallat, Espanja, Italia, 
Venäjä , Ukraina , Kanada , 

Ranska , Saksa , Moldova , 
Transnistria (Moldova), Serbia, 
Turkki , Kreik ka, Itävalta, 
Yhdistynyt kuningaskunta , 
Australia , Ruotsi , Argentiina , 
Unkari ja Bulgaria 

| Romania (valtio) 

Moldova (valtio) 

^5 Gagauzia (virallinen) 
Transnistria (virallinen) 

* ■ Serbia 

Vojvodina (virallinen) 

Ukraina 

Tsernivtsin alue (virallinen) 

| Euroopan unioni (organisaatio) 
24 miljoonaa 
34 

latinalainen (Transnistriassa 
kyrillinen) 

Kielenhuolto Academia Romänä^ (Romania) 
Academia de §tiin(e a Moldovei^ 
(Moldova) 


Puhujia 

Sija 

Kirjaimisto 











































Moldovassa puhutusta romanian kielestä käytetään 
joskus nimitystä moldavia^ (mold. limba 
moldoveneascä ). Kysymys moldavian kielen asemasta 
on poliittinen, sillä moldavian kirjakieli on identtinen 
romanian kirjakielen kanssa. Virallisissa yhteyksissä on 
käytetty usein nimitystä limba de stat eli 'valtion kieli', 
jolloin ei tarvitse ottaa kantaa kielen nimeen. Moldovan 
kielellä oli omat ISO-koodinsa marraskuuhun 2008 asti, 
jolloin ne korvattiin romanian kielen koodeilla.^ 
5.12.2013 Moldovan perustuslakituomioistuin päätti, 
että maan virallinen kieli on romania 

Ohje 


Romanian kieli on syntynyt muinaisen Daakian alueella puhutusta latinan kielestä. Rooman valta nykyisellä 
romaniankielisellä alueella alkoi vuonna 106, kun keisari Trajanus joukkoineen valloitti alueen. Rooman 
valta päättyi vuonna 275 roomalaisten joukkojen vetäytymiseen alueelta, ja valta siirtyi germaanisten 
heimojen käsiin aina siihen asti, kunnes vuonna 375 hunnit vahasivat alueen. 

Hunnien vallasta huolimatta latinan kieli kuitenkin jatkoi leviämistään alueella, myös 400- ja 600-luvuilla 
slaavilaisten valloitusten aikoihin. Slaavilaiset kielet tosin jättivät jälkiä erityisesti alueen nimistöön. 
Turkkilaisia vaikutteita alueelle tuli ottomaanien eli osmanilaisten valloittajien mukana vuodesta 1453 
alkaen, mutta vaikutteet olivat enemmän kulttuurillisia kuin kielellisiä. 

1800-luvulta lähtien ranskan kieli ja ranskalainen kulttuuri ovat vaikuttaneet romanian kieleen ja 
romanialaiseen kulttuuriin, erityisesti kirjallisuuteen. Ensimmäinen tunnettu romaniankielinen teksti on 
kuitenkin jo vuodelta 1521. 

Kielioppi 


Romanian kielioppi eroaa huomattavasti muista romaanisista kielistä. 

Romanian substantiivit jakautuvat kolmeen sukuun: maskuliini, feminiini ja neutri. Muissa nykyisissä 
romaanisissa kielissä on pääsääntöisesti vain kaksi sukua. 

Yleisimmät monikon päätteet ovat maskuliineilla -f, feminiineillä -e tai -f, neutreilla -e tai -uri. 
Epämääräinen artikkeli on maskuliineilla ja neutreilla un, feminiineillä o. Määräinen artikkeli liitetään 
suffiksina substantiivin perään toisin kuin muissa romaanisissa kielissä (nominatiivin ja akkusatiivin 
päätteet: yks. m. ja n. -ui (-e:n jälkeen -le), yks. f. -a (painollisen vokaalin jälkeen -ua), mon. m. -f, mon. f. 
ja n. -le. Maskuliinin ja neutrin määräävä artikkeli on yksikön genetiivissä ja datiivissa -lui, femininiin 
vastaava muoto on -ei. Monikon genetiivin ja datiivin määräinen artikkeli on -lor. 

romania: un student, studentul 'opiskelija' (vrt. esimerkiksi espanja: un estudiante, el estudiante) 

Romanian substantiivit taipuvat myös sijoissa: 

Nom.-Akk. un student, studentul 
Gen.-Dat. unui student, studentului 
Vok. studentule 


Adjektiivit taipuvat sekä suvussa että luvussa. Esim. negru (m. & n. yks.), neagrä (f. yks.), negri (m. mon.), 
negre (f. mon.). Komparaatio muodostetaan sanalla mai. 





Romanian verbit jaetaan neljään taivutusluokkaan infinitiivin päätteen mukaan: -a, -ea, -e, -i. Infinitiivien 
käyttö on romaniassa melko harvinaista, kuten muissakin balkanilaisissa kielissä. Romanian verbien 
indikatiivin aikamuodot ovat preesens, imperfekti, perfekti, yksinkertainen perfekti, pluksvamperfekti, 
futuuri ja futuurin perfekti. Näistä futuuri ja perfekti ovat liittomuotoja, mutta esimerkiksi pluskvamperfekti 
ei ole romaniassa liittomuoto, toisin kuin muissa romaanisissa kielissä. 

Taivutusesimerkki: cänta 'laulaa' 

■ Preesens: cänt, cänti, cänta, cäntäm, cäntati, cänta 

■ Imperfekti: cäntam, cäntai, cänta, cäntam, cäntati, cäntau 

■ Perfekti: am cäntat, ai cäntat, a cäntat, am cäntat, ati cäntat, au cäntat 

■ Yksinkertainen perfekti: cäntai, cäntasi, cänta, cäntaräm, cäntaräti, cäntarä 

■ Pluskvamperfekti: cäntasem, cäntasesi, cäntase, cäntaseräm, cäntaseräti, cäntaserä 

■ Futuuri: voi cänta, vei cänta, va cänta, vom cänta, veti cänta, vor cänta 

■ Futuurin perfekti: voi fi cäntat, vei fi cäntat, va fi cäntat, vom fi cäntat, veti fi cäntat, vor fi cäntat 

Moduksia romaniassa on viisi: indikatiivi, konjunktiivi, konditionaali, presumptiivi ja imperatiivi. 

Kirj oitus j är j estelmä 


Romanian kieltä kirjoitettiin 1400-luvulta kyrillisin kirjaimin . Vuodesta 1860 kirjaimisto on ollut 
latinalainen. Käytössä on muutama erikoismerkki: kirjain Tt ääntyy [ts], Ss [J], ä [o] ja sekä r että ä 
ääntyvät [ij. Oikeaoppisessa romanian kielen Tt- ja Ss-kirj airuessa on alapuolella pilkku, ei sediljiä kuten 
kirjaimissa mutta merkit sekoitetaan usein, ja TtSs ovat tavallisesti vaikeampia tuottaa ja näyttää 

oikein merkkivalikoimien vuoksi. Unicode erottelee kirjaimet: Ss (U+0218, U+0219), Tt (U+021A, 
U+021B) §§ (U+015E, U+015F) (U+0162, U+0163). 

Kirjaimet r ja ä lausutaan täysin samoin. Erona on se, että kirjainta r käytetään sanan alussa ja lopussa, ja 
kirjainta ä sanan sisällä, paitsi vakiintuneissa erisnimissä ja yhdyssanoissa (ne + mdemänatic -»■ 
nemdemänatic). Romanian tiedeakatemia teki 1953 oikeinkirjoitusuudistuksen, jossa kirjain ä poistettiin 
käytöstä. Tuolloin myös maan nimeksi tuli Republica Popularä Rommä. Nicolae Ceausescun noustua 
valtaan 1965 hän nimesi maan uudelleen Romanian sosialistiseksi tasavallaksi, Republica Socialistä 
Romania, jolloin nimen perinteinen kirjoitusasu palautettiin. Vuonna 1993 tiedeakatemia luopui kokonaan 
uudistuksesta ja palasi tältä osalta vuoden 1904 oikeinkirjoitusuudistuksen mukaisiin käytöntöihin, jolloin ä 
otettiin uudelleen käyttöön. 

Nykyisessä Moldovan tasavallassa oli neuvostovallan aikana 1940-1941 ja 1944-1989 käytettävä kyrillisiä 
kirjaimia. Vuonna 1989 siirryttiin käyttämään latinalaisia aakkosia, poikkeuksena Transnistrian erillisalue, 
jossa yhä käytetään kyrillisiä kirjaimia. 


Romanian aakkoset 




Kirjain 

Nimi 

Ääntäminen 

A a 

a 

[a] 

Ä ä 

ä 

[3] 

Ä ä 

ä din a 

[i] 

B b 

be 

[b] 

C c 

ce 

[k, tj] 

D d 

de 

[d] 

E e 

e 

[e] 

Ff 

fe/ef 

1 

j? g 

ghe/ge 

[g/d3l 

H h 

ha/has 

[h] 

1 i 

i 

[i] 

Ti 

T din i 

[i] 

J.j 

je 

[31 

Kk 

ka/kapa 

[k] 

L 1 

le/el 

[1] 

M m 

m e/e m 

[m] 

N n 

ne/en 

[n] 

O o 

0 

[ 0 ] 

Pp 

pe 

[P] 

Qq 

ku/chiu 

[k] 

R r 

re/er 

[r] 

Ss 

se/es 

[s] 

S s/§ § 

se/§e 

P 

Tt 

te 

m 

T t/J t 

te/je 

[ts] 

U u 

u 

p 

V v 

ve 

M 

W w 

dublu ve 

[v, w] 

Xx 

ies 

[ks] 

Yy 

igrec/i grec 

U] 

Zz 

ze/zet 

Hz] 


Lähteet 

■ Historia -osion lähteenä: Rafael del Moral: "Diccionario Espasa - Lenguas del mundo", Editorial 
Espasa Calpe S.A., Madrid 2002. ISBN 84-239-2475-0. 

■ Mika Sarlin: Romanian kielioppi, 2., uud. p., Helsinki: Books on Demand GmbH, 2009. ISBN 
978-952-498-236-8. 

Viitteet 

1. acad.ro (http://www.acad.ro/) Academia Romäna. Viitattu 3.3.2012. 

2. asm.md (http://www.asm.md/) Academia de §tiinfe a Moldovei. Viitattu 3.3.2012. 

3. Ethnologue 

4. Kielten nimet suomeksi (http://www.csc.fi/sivut/kotoistus/suositukset/vahv_kielten-nimet-suome 
ksi_cldrl_4.pdf). Kotoistushanke (2006). www.csc.fi 

5. ISO language code list (http://www.loc.gov/standards/iso639-2/) 





6. http://notariat-moldova.md/ro/noutati-recente/2013/12/27/Limba-oficiala-in-Republica- 

Moldova-este-limba-romana/ 


Aiheesta muualla 

■ Romanian 101 (http://www.101languages.net/romanian/) Learn Romanian online 

■ Learn Romanian Podcast (http://www.romanian-podcast.net) Romanian Language Lessons 

■ Hyvä ROM-ENG-verkkosanakirja (http://www.websters-online-dictionary.org/definition/Romani 

an-english/) 

■ Ensimmäinen Romania-Suomi-Romania -sanakirja (http://www.romania-sanakirja.net) 

■ Romania - Matkailijan kieliopas (http://www.romania-sanakirja.net/main. php?lang=fi) 

Romaaniset kielet 

aragonia ] aromania ] arpitaani ] asturia | dalmaatti | emilia | espanja | friuli | galicia | istriot ] istro-romania ] italia | 
katalaani (valencia) ] korsika] ladini ] ladino ] liguuri (monegassi) | lombardi | mirandeesi | napoli | oksitaani 
(provensaali) | picardi | piemonte | portugali | ranska | retoromaani | romania (moldova) | sardi | Sisilia | taranto | 
valloni I Venetsia 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 



Noudettu kohteesta "https://fi.wikipedia.Org/w/index. php?title=Romanian_kieli&oldid=17999527” 


Sivua on viimeksi muutettu 13. maaliskuuta 2019 kello 12.53. 

Teksti on saatavilla Creative Commons Attribution/Share-Alike -lisenssillä; lisäehtoja voi sisältyä. Katso käyttöehdot. 
Wikipedia® on Wikimedia Foundationin rekisteröimä tavaramerkki. 

